L'Ajuntament finalitza les reformes d'adequació dels banys públics del Parc Central
05/06/2017

# L'Ajuntament finalitza les reformes d'adequació dels banys públics del Parc Central

[![L'Ajuntament finalitza les reformes d'adequació dels banys públics del Parc Central](/images/noticias/2017/06/banos-parque.jpg)](/images/noticias/2017/06/banos-parque.jpg)

05.06.2017

S'han col·locat canviadors de bebés tant en els banys de dones com d'hòmens i s'ha millorat l'adaptabilitat dels servicis per a minusvàlids

L'Ajuntament de Paterna ha finalitzat les reformes de millora dels banys públics del Parc Central, que permetran als veïns i veïnes comptar amb unes instal·lacions adaptades i netes.

"Amb esta millora es dóna resposta a una de les principals reivindicacions dels usuaris d'estes instal•lacions que es trobaven abandonades i en males condicions higièniques", ha destacat la regidora d’Infraestructures, Núria Campos, qui també ha lamentat que l'anterior govern del PP, "no es preocupara de les tasques de vigilància, neteja i manteniment de dites instalacions."

A més, Campos ha recordat que "els usuaris d'este parc i, per tant dels seus banys, són majoritàriament famílies amb xiquets menuts que necessitaven unes neteges operatives i en condicions de salubritat"

Entre les reformes realitzades, destaca el canvi dels taulellets en totes les parets, així com la substitució del paviment per un antilliscant.

A més s'han col•locat canviadors de bebés tant en els banys de dones com d'hòmens i s'ha millorat l'adaptabilitat dels servicis per a minusvàlids.

També s'han substituït les portes, tant les interiors, com les exteriors, estes últimes s'han revestit per a evitar el seu deteriorament per actes vandàlics.

Finalment la regidora ha assenyalat que "esta actuació se suma a les obres de millora de les instal•lacions públiques del municipi que s'estan duent a terme per l'actual equip de govern, per a garantir uns servici públics dignes, i de qualitat a tots els paterners i paterneres"..